তানিয়া আহমেদ
২০০৪ সালে হুমায়ূন আহমেদ পরিচালিত "শ্যামল ছায়া" চলচ্চিত্র দিয়ে তার বড় পর্দায় অভিষেক হয়। এতে বাংলাদেশের স্বাধীনতা যুদ্ধ চলাকালীন পলায়নরত এক নৌকায় নারী ডাক্তার রাত্রি চরিত্রে তার অভিনয় বাংলাদেশের পাশাপাশি পশ্চিমা বিশ্বেও সামাদৃত হয়। এই কাজের জন্য তিনি শ্রেষ্ঠ পার্শ্ব অভিনেত্রী বিভাগে বাচসাস পুরস্কার অর্জন করেন। ২০০৪ ও ২০০৫ সালে তিনি "৬৯", "বেলাভূমি", "শ্রীকান্ত", "আমাদের আনন্দবাড়ি", "ঘুণপোকা", ও "সুখনগর অ্যাপার্টমেন্ট" নাটকে অভিনয় করেন। ২০০৫ সালে তিনি সাইফুল ইসলাম মান্নু পরিচালিত "সাপলুডু" টেলিভিশন ধারাবাহিকে খল চরিত্রে অভিনয় করেন। পরবর্তীতে তিনি মোস্তফা সরয়ার ফারুকী পরিচালিত "মেড ইন বাংলাদেশ" (২০০৭), হুমায়ূন আহমেদ পরিচালিত "নয় নম্বর বিপদ সংকেত" (২০০৭) চলচ্চিত্র, ও স্বল্পদৈর্ঘ্য চলচ্চিত্র "বিশ্বরণ্যের নদী"-তে কাজ করেন।
ফারাহ খান
মনসুন ওয়েডিং, ভ্যানিটি ফেয়ার এবং বম্বে ড্রীমস সিনেমায় ফারাহ খানের কাজ ২০০৪ সালের টনি পুরস্কার অনুষ্ঠানে টনি সেরা নৃত্য পরিকল্পনাকারী পুরস্কারের এর জন্য মনোনীত হয়। বম্বে ড্রীমস সিনেমায় তিনি আন্থনী ভান লাস্টের সাথে যৌথভাবে এই পুরস্কারের জন্য মনোনীত হন। তিনি পাচবার ফিল্মফেয়ার সেরা নৃত্যপরিকল্পনাকারী পুরস্কার জিতেছেন। রেড চিলি ইন্টারটেইনমেন্ট প্রযোজিত ফারাহ খানে প্রথম পরিচালিত সিনেমা ম্যায় হুঁ না। তিনি দ্বিতীয় নারী পরিচালক হিসেবে ফিল্মফেয়ার সেরা পরিচালক পুরস্কারের জন্য মনোনীত হন। পরিচালক হিসেবে তার দ্বিতীয় সিনেমা হল, ওম শান্তি ওম, যা মুক্তির পর সর্বোচ্চ আয়কারী সিনেমা। তিস মার খান তার পরিচালিত পরবর্তী মুক্তপ্রাপ্ত সিনেমা। ২০১২ সালে, তিনি বেলা বাংশালী সেহ্‌গাল পরিচালিত শিরি ফারহাদ কি তো নিকাল পাড়ি সিনেমায় কেন্দ্রীয় চরিত্রে অপভিনয়ের মাধ্যমে তিনি প্রধান অভনেত্রী হিসেবে অভিষেক করেন।